Държавен вестник, бр. 83, 2017 г., стр. 26

СТР.  26	
Д Ъ Р Ж А В Е Н  В Е С Т Н И К 	
БРОЙ  83
Наследствени хемолитични анемии
Това са голяма и разнородна група анемии с 
различна етиопатогенеза, протичане, лечение и 
изход. Общото между тях е наследствено пато­
логично повишената хемолиза на еритроцитите, 
с различна по степен изразеност, според експре­
сията на патологичния ген (хомо-, хетерозигот­
ност). В случаите, когато хемолизата надвишава 
продукцията, се развива хемолитична анемия. 
В други случаи компенсаторната реакция на 
костния мозък е достатъчна, за да предотврати 
развитието на хемолитична анемия.
Експертната оценка по годността се предо­
пределя от типа, формата, степентта на хемоли­
тичната анемия и терапевтичното є повлияване.
При служителите по графа 4 при носителство 
на патологичен ген без проява на хемолитична 
анемия годността се определя индивидуално в 
зависимост от естеството на работата. В случа­
ите на проявена хемолитична анемия те също 
са негодни.
За останалите служители годността се опре­
деля индивидуално.
Кандидат-служителите за работа в МВР са 
негодни, с изключение на ДС по графа 2, по 
които се преценяват индивидуално, в зависимост 
от етиологията, тежестта, хода на заболяването 
и естеството на работа.
Противопоказани условия на труд – токсични 
химически вредности, източници на йонизиращи 
лъчения, тежък физически труд, неблагоприя­
тен микроклимат (прегряване или охлаждане), 
инфекции.
Придобити хемолитични анемии
Към тази група спадат хемолитични анемии, 
причинени от екстраеритроцитни причини: 
антиген-антитяло система, токсични вещества, 
метали, медикаменти, физични, механични, ин­
фекциозни и паразитни причинители, първични 
заболявания на лимфната система, черен дроб, 
бъбреци.
Леките компенсирани форми определят ин­
дивидуална преценка при кандидат-служителите 
по графа 2.
Средните и тежките форми определят кан­
дидат-служителите като негодни.
Критерий за оздравяване при придобитите 
хемолитични анемии са хематологичните по­
казатели (нормални стойности на хемоглобина, 
еритроцити, серумно желязо, резистентност на 
еритроцитите, изчезване на автоантителата).
При служителите с реверзибилна изоимунна, 
имуноалергична, токсична хемолитична анемия 
годността се определя индивидуално при стаби­
лизирано състояние.
Кандидатите по графи 1 и 3 са негодни, за 
държавни служители – по графа 2, се взема 
индивидуална преценка по годността, като се 
отчитат етиологичният момент, тежестта и ес­
теството на работа.
Хипопластична и апластична анемия
Тук се обединяват заболявания и синдроми, 
които имат различна етиология, но еднаква 
патогенеза – развитието на частична или обща 
костномозъчна недостатъчност. Механизмите 
са: намалена регенераторна функция на костен 
мозък, увреждане на матурацията, повишено 
разрушаване на зрелите кръвни клетки в пери­
ферната циркулация. При определяне годността 
за работа в МВР по-голямо значение имат оп­
ределените като вторични хипо- и апластични 
анемии, дължащи се на химични вещества, 
медикаменти, лъчеви въздействия, инфекциозни 
заболявания, карциномни метастази, системни 
кръвни заболявания, хиперспленизъм.
Прогнозата е лоша за острите и подострите 
форми. Хроничните форми – циклично реци­
дивиращи, определят продължителна нера­
ботоспособност с частично и по-рядко пълно 
възстановяване.
Прогнозата е лоша със загубена работоспо­
собност за острите и подостри форми. Кандидат-
служителите от всички групи и служителите по 
графа 4 са негодни. При останалите – индивиду­
ална преценка при хроничните форми.
Други и неуточнени анемии.
Сидеробластни (сидероахрестични) анемии
Биват вродени и придобити. Дължат се на 
нарушено синтезиране на хемоглобин поради 
дефицит на витамини (В2 и В6) или на специ­
фични ензими (копропорфириноген – оксидаза, 
декарбоксилаза).
Придобитите сидеробластни анемии засягат 
средна и напреднала възраст. Съпътстват забо­
лявания, като малигнени лимфоми, карцином 
на простатата, ревматоиден артрит, колагено­
зи, микседем, левкемии, тиреотоксикоза и др. 
Участват и медикаментозни етиологични факто­
ри – пиразинамид, хлорамфеникол, изониазид, 
олово и др.
Остра постхеморагична анемия
Развива се при бърза и еднократна загуба на 
голямо количество кръв, дължаща се на трав­
ма, стомашно-чревен кръвоизлив, остър ДИК 
синдром и др.
Дизеритропоетични анемии
Разнообразна група анемии, дължащи се на 
неефективност на еритропоезата поради ранно 
разрушаване на еритробластите в костния мозък. 
Биват вродени и придобити.
При диагностициран анемичен синдром 
кандидат-служителите, при които се следва 
индивидуална преценка, се решават като годни 
при стойности на хемоглобина, съответно за 
мъже – не по-ниски от 120 г/л, и за жени – не 
по-ниски от 105 г/л.
Дефекти в коагулацията
Коагулопатиите са вродени или придобити 
заболявания, предизвикани от дефицита на един 
или няколко плазмени коагулационни факто­
ра. Дефицитът или нарушената функционална 
активност на коагулационен фактор е причина 
за прояви на хеморагична диатеза. Според ко­
личествените нарушения и клинични прояви се 
определят клинико-лабораторни форми:
тежка форма – под 1 %;
среднотежка форма – 1 до 5 %;
лека форма – 6 до 30 %.
Служителите с тежка и среднотежка форма 
на заболяването се преценяват като негодни, а 
за леката форма преценката е индивидуална.